ΓΡΑΠΤΗ ΕΡΩΤΗΣΗ E-1735/01

υποβολή: Cristiana Muscardini (UEN) προς την Επιτροπή

(14 Ιουνίου 2001)

Θέμα: Ισότιμη συμμετοχή ανδρών και γυναικών στη διαδικασία λήψης αποφάσεων

Στη Σικελία, σε ορισμένα ψηφοδέλτιαποψηφίων για το Νομαρχιακό Συμβούλιο που παρουσιάσθηκαν για τις εκλογές που θα διεξαχθούν στις 24 Ιουνίου, ουδεμία γυναικείαποψηφιότηταπήρχε, γεγονός που έρχεται σε αντίθεση με τον τοπικό κανόνα ο οποίος επιβάλλει το όριο των 2/3 κατά φύλο ως προς την εκπροσώπηση στα ψηφοδέλτια.

Υπό το πρίσμα των πολυάριθμων λήψεων θέσης όσον αφορά τις ίσες ευκαιρίες μεταξύ των φύλων στη συμμετοχή στις δομές εξουσίας και στη διαδικασία λήψης αποφάσεων (Ψήφισμα του Συμβουλίου της 27/03/1995 και Ψήφισμα του Ευρωπαϊκού Κοινοβουλίου της 02/03/2000), ζητείται από την Επιτροπή να απαντήσει στα ακόλουθα ερωτήματα:

1. Γνωρίζει τα όσα συμβαίνουν στη Σικελία·

2. Έχει ήδη ετοιμάσει την έκθεση σχετικά με τα μέτρα που πράγματι εφαρμόσθηκαν σχετικά, όπως ζήτησαν το Συμβούλιο και το Κοινοβούλιο·

3. Ποια μέσα μπορεί να προτείνει σε ευρωπαϊκό επίπεδο προκειμένου να αντιδράσει στις παραβιάσεις των κανόνων (έστω και για λόγους αρχής) για τις ίσες ευκαιρίες οπουδήποτε και αν αυτές διαπράττονται·

4. Ζήτησε ποτέ από τα κράτη μέλη να επιτύχουν μια καλύτερη ισορροπία μεταξύ των φύλων στα όργανα λήψης αποφάσεων, δημόσια και ιδιωτικά σε όλη την Ένωση·

5. Ποια είναι η γνώμη της ως προς τη δυνατότητα ενώσεων ή μεμονωμένων προσώπων να προσφύγουν στο Ευρωπαϊκό Δικαστήριο για την καταγγελία τέτοιου είδους παραβιάσεων·

Απάντηση της κ. Διαμαντοπούλου εξ ονόματος της Επιτροπής

(3 Σεπτεμβρίου 2001)

1. Η Επιτροπή εκφράζει την ανησυχία της για την απουσία γυναικείωνποψηφιοτήτων στη Σικελία.

2. Η Επιτροπήπέβαλε έκθεση στο Συμβούλιο, το Κοινοβούλιο και την Οικονομική και Κοινωνική Επιτροπή σχετικά με τη σύσταση 96/694 του Συμβουλίου της 2ας Δεκεμβρίου 1996 για την ισόρροπη συμμετοχή γυναικών και ανδρών στη διαδικασία λήψης αποφάσεων(1).

Στην έκθεση αυτή παρατίθενται παραδείγματα δράσης και πολιτικών που ανέλαβαν τα κράτη μέλη για την αύξηση της συμμετοχής των γυναικών στη διαδικασία λήψης αποφάσεων σε όλα τα επίπεδα. Στην έκθεση παρέχονται επίσης στατιστικά στοιχεία σχετικά με τη θέση των γυναικών στη διαδικασία λήψης αποφάσεων σε τοπικό, περιφερειακό, εθνικό και κοινοτικό επίπεδο.

Τα συμπεράσματα της έκθεσης ήταν ότι η σύσταση του Συμβουλίου του 1996 δεν ανταποκρίθηκε στις προσδοκίες. Η μόνιμηποεκπροσώπηση των γυναικών σε όλους τους τομείς της λήψης αποφάσεων συνιστά ένα θεμελιώδες έλλειμμα δημοκρατίας, το οποίο απαιτεί την περαιτέρω δράση σε κοινοτικό επίπεδο. Ωστόσο, δεν επελέγη κάποια στρατηγική προς σύσταση. Είναι μάλλον αναγκαία μια ολοκληρωμένη προσέγγιση: μακροχρόνια πολιτική δέσμευση, ορθά δεδομένα, τακτική παρακολούθηση, κατάλληλες δομές και η δέσμευση οικονομικών πόρων.

3. Τον Οκτώβριο του 1999, η φινλανδική προεδρία εκπόνησε ένα σύνολο εννέα δεικτών για τη μέτρηση της προόδου της συμμετοχής των γυναικών στη διαδικασία λήψης πολιτικών αποφάσεων σε εθνικό, περιφερειακό και τοπικό επίπεδο και σε βασικούς διοικητικούς τομείς. Στις 27-28 Νοεμβρίου 2000 το Συμβούλιο έλαβεπόψη την έκθεση της Προεδρίας και στα συμφωνημένα συμπεράσματά του το Συμβούλιο ενθάρρυνε τα κράτη μέλη να καταστήσουν τα στατιστικά στοιχεία σχετικά με τους προτεινόμενους δείκτες διαθέσιμα σε ετήσια βάση.

Η προώθηση των γυναικών στη διαδικασία λήψης αποφάσεων σε όλους τους τομείς της κοινωνίας αποτέλεσε ένα βασικό στόχο των κοινοτικών προγραμμάτων δράσης για την ισότητα των ευκαιριών γυναικών και ανδρών από το 1991 και μετά.

Η ισότιμη συμμετοχή και εκπροσώπηση των γυναικών και των ανδρών είναι ένας από τους βασικούς στόχους της στρατηγικής. Οι ενέργειες που προβλέπονται από την Επιτροπή δυνάμει της στρατηγικής πλαισίου για την ισότητα των φύλων 2001-2005 επικεντρώνονται στο έργο για την προώθηση των γυναικών στις διαδικασίες λήψης πολιτικών, οικονομικών και κοινωνικών αποφάσεων, συμπεριλαμβανομένων των δραστηριοτήτων στον τομέα των εξωτερικών σχέσεων και της συνεργασίας για την ανάπτυξη.

4. Στη σύσταση 96/694, το Συμβούλιο συνιστά στα κράτη μέλη, μεταξύ άλλων, να θεσπίσουν μια ολοκληρωμένη συνολική στρατηγική για την προώθηση της ισόρροπης συμμετοχής γυναικών και ανδρών στις διαδικασίες λήψης αποφάσεων και να αναπτύξουν ή να θεσπίσουν, προς τούτο, τα ενδεικνυόμενα μέτρα, όπως, ενδεχομένως, νομοθετικά ή/και κανονιστικά ή/και προτρεπτικά μέτρα.

5. Επί του παρόντος, η ισορροπία των φύλων στη διαδικασία λήψης αποφάσεων δεν εμπίπτει στη αρμοδιότητα του Ευρωπαϊκού Δικαστηρίου. Συνεπώς, δενπάρχει η βάση, επί της οποίας κάποιο μεμονωμένο άτομο θα μπορούσε να προσφύγει στο Ευρωπαϊκό Δικαστήριο για την καταγγελία του εν λόγω ζητήματος που ανέκυψε στη Σικελία.

(1) COM(2000)120 τελικό.